สอบถามหน่อยค่ะ มีอาการปวดเมื่อคนที่หลังเป็นมา3-4วันแล้ว ปวดหลังช่วงเอวแล้วก็มีอาการปวดที่ท้องข้างขวาปวดอยู่ข้างเดียวแบบนี้จะเป็นอันตรายไหมคะ ปวดเมื่อยล้าๆ
สวัสดีค่ะงานอาการปวดหลังช่วงเอว ปวดท้องข้างขวา ปวดข้างเดียว อาจเกิดจากปวดกล้ามเนื้อจากกล้ามเนื้ออักเสบ อาจปวดร้าวไปได้หลายบริเวณ เป็นดังที่กล่าวมาได้ สาเหตุอื่นๆเช่นเส้นเอ็นที่หลังมีการอักเสบหรือฉีกขาด กระดูกสันหลังเสื่อมหรือไปกดทับเส้นประสาท มักปวดมาก ร้าวลงขา มีกล้ามเนื้อขาอ่อนแรง หรือเป็นนิ่วในทางเดินปัสสาวะ อาจมีปัสสาวะเป็นเลือดร่วมด้วยโดยถ้าปวดตึงมาก จนขยับได้น้อย ปวดจนรบกวนชีวิตประจำวัน ควรไปพบแพทย์ทั่วไปหรือศัลยแพทย์กระดูกและข้อเพื่อตรวจร่างกายเพิ่มเติมและเอ็กซเรย์ดูถ้าจำเป็น ถ้าเป็นความผิดปกติของเส้นเอ็นและกล้ามเนื้อมักใช้ยารับประทานและปรับพฤติกรรมก็จะช่วยได้มากดังนั้นในเบื้องต้น ควรพักการใช้งาน ยืดเหยียดกล้ามเนื้อหลังการใช้งาน รับประทานยาแก้ปวด ยาแก้อักเสบที่ไม่ใช่สเตียรอยด์ได้ถ้าปวดมาก งดยกของหนักๆ